Source: https://www.kvasov.eu/products/povinne-cipovanie-psov/
Timestamp: 2019-06-19 19:52:46+00:00

Document:
Povinné čipovanie psov :: Obec Kvašov
TSK- INFORMÁCIE
Starosta: Ing. Marián Pavlík
Obecný úrad Kvašov
Telefón: 042 / 469 34 56
Fax: 042 / 469 34 56
Web: www.kvasov.eu
obec.kvasov@playmax.sk
Obecný úrad oznamuje občanom, že si môžu prísť zaplatiť poplatok za daň z...
Úroveň vytriedenia komunálneho odpadu.
Upozornenie Obecný úrad upozorňuje občanov, že hlina a tráva...
ÚVODNÁ STRÁNKA > Povinné čipovanie psov
Moravská 1343/2, 020 01 Púchov
Tel.č. 042/4641315, 0911371587 Fax: 042/4641315
email: zdraviezvierat.PU@svps.sk
Obecné úrady,mestské úrady okresov
Ilava, Púchov, Považská Bystrica
Č.j.: 490/2019 Vybavuje: MVDr.Hlubinová Púchov 21.3.2019
Vec: Žiadosť o súčinnosť
Regionálna veterinárna a potravinová správa v Púchove vás v zmysle zákona č.39/2007 Z.z. v znení neskorších predpisov, na základe § 16 ods.1,7 vás žiada o spoluprácu vo veci informovania občanov – držiteľov psov vo vašej obci, meste.
Žiadame Vás, aby ste obvyklou formou informovali občanov o povinnosti zabezpečiť trvalé označenie psa transpondérom – čipovanie.
V zmysle zákona č.39/2007 Z.z. v znení neskorších predpisov, na základe § 19 ods.8,9 psy narodené do 31.8.2018 musia byť začipované do 31.10.2019, psy narodené po dátume 31.8.2018 musia byť začipované najneskôr do 12 týždňov veku.
Podľa § 19 ods.8/ je súkromný veterinárny lekár oprávnený požadovať úhradu najviac 10 eur, ktorú u psov narodených do 31.10.2019, vlastníkmi ktorých sú osoby v hmotnej núdzi alebo poberatelia minimálneho dôchodku, uhradí štát. / zasielame postup pri uplatňovaní náhrady/
Za nesplnenie tejto povinnosti orgán veterinárnej správy uloží v zmysle §48 ods.4/, písm.j pokutu od 300 eur do 800 eur.
Vzhľadom k blížiacim sa hromadným očkovaniam proti besnote , odporúčame spojiť očkovanie s čipovaním.
MVDr. Ján Pastorek
riaditeľ RVPS Púchov
Postup pri čipovaní psa, vlastníkom ktorého je osoba v hmotnej núdzi alebo poberateľ minimálneho dôchodku
Štátna veterinárna a potravinová správa Slovenskej republiky vydáva tento postup pri uplatňovaní § 19 ods. 8 zákona č. 39/2007 Z. z. o veterinárnej starostlivosti v znení zákona
č. 184/2018 Z. z., ktorý stanovuje, že za trvalé označenie psa je súkromný veterinárny lekár oprávnený požadovať úhradu najviac 10,- €, ktorú u psov narodených do 31.10.2019 vlastníkom, ktorých je osoba v hmotnej núdzi alebo poberateľ minimálneho dôchodku, uhradí štát.
Vlastník psa – max.1 pes (príjemca pomoci v hmotnej núdzi alebo poberateľ minimálneho dôchodku):
predloží súkromnému veterinárnemu lekárovi pred trvalým označením originál potvrdenia (s podpisom a odtlačkom pečiatky):
a) Úradu práce, sociálnych vecí a rodiny, že je príjemca pomoci v hmotnej núdzi (vzor tlačiva č. 1),
b) Sociálnej poisťovne, že je poberateľom minimálneho dôchodku (vzor tlačiva č.2)
dátum vydania potvrdenia nesmie byť pred dátumom 1.9.2018 a po dátume 24.1.2020.
Ak je poberateľom (príjemcom) oboch spomenutých štátnych podpôr, postačí predložiť iba jedno potvrdenie.
Súkromný veterinárny lekár
po predložení originálu potvrdenia Úradu práce, sociálnych vecí a rodiny alebo Sociálnej poisťovne vykoná trvalé označenia psa transpondérom (mikročipom)
Súkromný veterinárny lekár je povinný mať v držbe transpondér (mikročip), aby vedel zabezpečiť trvalé označenie psa v cene maximálne 10,-€.
1. Príjemca pomoci v hmotnej núdzi na účely zákona č. 417/2013 o pomoci v hmotnej núdzi a o zmene a doplnení niektorých zákonov je fyzická osoba, ktorej sa poskytuje pomoc v hmotnej núdzi. Stav, že osoba je v hmotnej núdzi na účely § 19 ods. 8 zákona č. 39/2007 Z. z. v znení zákona č. 184/2018 Z. z. je potrebné preukázať potvrdením Úradu práce, sociálnych vecí a rodiny, že je príjemcom pomoci v hmotnej núdzi.
2. Poberateľ minimálneho dôchodku - Účelom minimálneho dôchodku je zabezpečiť poistencovi dôchodkový príjem na takej úrovni, aby nebol odkázaný na pomoc v hmotnej núdzi. O nároku na zvýšenie dôchodku na minimálny dôchodok rozhoduje Sociálna poisťovňa v priebehu konania o priznaní dôchodku. Na účely trvalého označenia psa u osoby, ktorá je poberateľom minimálneho dôchodku je potrebné žiadať potvrdenie Sociálnej poisťovne o tom, že osoba - vlastník zvieraťa je poberateľom minimálneho dôchodku.
Vzor tlačiva č. 1.pdf
Vzor tlačiva č.2.pdf
© 2013 - Kvašov - oficiálne stránky obce.
Obecný úrad Kvašov 174 ,020 62 Kvašov ,Telefón: 042 / 469 34 56

References: § 16
 § 19
 § 19
 §48
 § 19
 § 19